Тинчурин театры оркестры Сенегал Республикасы Президентын каршы алу тантанасында катнашты

	26 июль көнне Ильяс Камал җитәкчелегендәге Кәрим Тинчурин театры оркестры Казан кремлендә узган Татарстан Рәисе Рөстәм Миңнехановның Сенегал Республикасы Президентының каршы алу тантанасында катнашты. Татарстан Республикасы сәнгать осталары концертында театр оркестры белән берлектә Татарстанның күп кенә танылган артистлары чыгыш ясады. 	 Алар арасында Татарстанның халык артисты Алинә Шәрипҗанова, Татарстанның атказанган артистлары Артур Исламов, Эльза Исламова, Айгөл Хәйри, Айрат Ганиев, Айдар Сөләйманов, Игнат Изотов, Марина Карпова, Венера Протасова, Айнур Моратов, халыкара конкурслар лауреатлары Илгиз Мөхетдинов һәм Алиса Мамина чыгыш ясадылар.

Делегацияне каршы алган вакытта Тинчурин театры оркестры солисты, халыкара конкурслар лауреаты Айгөл Зәйнуллина инструменталь композицияләр башкарды. 
	---	
Тинчурин театры

	№ --- | 27.07.2023	


